স্বরূপ বকসী বাচ্চু, দিনাজপুর ব্যুরো,চিলাহাটি ওয়েব : রাজনীতিতে সততা আর ত্যাগের মর্যাদা অনেক উর্ধ্বে। তাঁর প্রমাণ জননেতা এম আব্দুর রহিম। বৃহস্পতিবার বিকেলে দিনাজপুর ইন্সটিটিউট প্রাঙ্গণে বঙ্গবন্ধুর ঘনিষ্ঠ সহচর, সংবিধান প্রণয়ন কমিটির অন্যতম সদস্য ও স্বাধীনতা পদকপ্রাপ্ত আওয়ামী লীগের সাবেক এমপি এম. আব্দুর রহিমের ২য় মৃত্যু বার্ষিকী উপলক্ষে আয়োজিত স্মরণ সভায় প্রধান অতিথির বক্তব্যে সংস্কৃতি মন্ত্রী আসাদুজ্জামান নুর এমপি একথা বলেন। এম. আব্দুর রহিম সমাজ কল্যাণ ও মুক্তিযুদ্ধ গবেষণা কেন্দ্রের সভাপতি পিপি এ্যাডঃ আজিজুল ইসলাম জুগলুর সভাপতিত্বে অনুষ্ঠানে বক্তব্য রাখেন জেলা পরিষদ চেয়ারম্যান ও জেলা আওয়ামী লীগের সাধারণ সম্পাদক আজিজুল ইমাম চৌধুরী, বেগম রোকেয়া বিশ্ববিদ্যালয়ের সাবেক উপাচার্য প্রফেসর ড. একেএম নুর-উন-নবী, হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের সাবেক উপাচার্য প্রফেসর মোঃ রুহুল আমিন, এম. আব্দুর রহিম সমাজ কল্যাণ ও মুক্তিযুদ্ধ গবেষণা কেন্দ্রের কার্যকরী সভাপতি সফিকুল হক ছুটু ও সদস্য সচিব চিত্ত ঘোষ, সদর উপজেলা চেয়ারম্যান মোঃ ফরিদুল ইসলাম, উপজেলা আওয়ামী লীগের সভাপতি ইমদাদ সরকার ও সাধারণ সম্পাদক বিশ্বজিৎ ঘোষ কাঞ্চন এবং শহর আওয়ামী লীগের সভাপতি আনোয়ারুল ইসলাম ও সাধারণ সম্পাদক খালেকুজ্জামান রাজু। মরহুম এম. আব্দুর রহিমের কনিষ্ঠ পুত্র জাতীয় সংসদের হুইপ ইকবালুর রহিম ও কন্যা স্বাস্থ্য অধিদপ্তরের অতিরিক্ত মহাপরিচালক ডাঃ নাসিমা সুলতানা দর্শকসারিতে বসে ছিলেন। এছাড়াও শহর আওয়ামী লীগ, যুবলীগ, ছাত্রলীগ, স্বেচ্ছাসেবক লীগ, মহিলা আওয়ামী লীগসহ বিভিন্ন সংগঠনের নেতাকর্মীরা উপস্থিত ছিলেন। সকাল ১০টা থেকে বিকেল ৪টা পর্যন্ত বিনামূল্যে দুঃস্থ ও গরিবদের স্বাস্থ্য সেবা কার্যক্রম সম্পন্ন করা হয়।